My Immortal

"My Immortal" הוא הסינגל השלישי מאלבום האולפן הראשון של להקת הרוק האמריקאית אוונסנס, "Fallen". הסינגל יצא ב-8 בדצמבר 2003 בארצות הברית ובממלכה המאוחדת, וב-30 בדצמבר בשאר העולם. השיר זכה להצלחה רבה ברחבי העולם, והגיע למקום השביעי במצעד 100 השירים של הבילבורד, וכמו כן הפך לסינגל השני המצליח ביותר של הלהקה. הוא מכר יותר מ-500,000 עותקים, וב-17 בפברואר 2009 הגיע למעמד של זהב. השיר נכתב על ידי הגיטריסט של הלהקה בן מודי כשהוא היה בן 15, והוא נחשב לשיר הרביעי שנכתב לאוונסנס. בדומה לשירים אחרים שכתב מודי, השיר נוצר בהשראת סיפור קצר שהיה לו לפני כתיבת השיר. מודי הסביר שהשיר נכתב על רוח שנשארת איתך לאחר המוות, ורודפת אותך עד שאתה מייחל שהיא תעזוב אותך לנפשך. הוא הקדיש את השיר ביחד עם האלבום "Fallen" לסבא שלו, ביל הולקומב. איימי לי ביצעה מספר שינויים במילים ובלחן של השיר. כמו כן, היא הצהירה שזה השיר הכי פחות אהוב עליה ושהיא לעולם לא תוכל להתחבר אליו מאחר שהשיר לא נכתב על ידה, ומאחר שהשיר לא נכתב בהשראת אירועים אמיתיים. My Immortal - גרסת הלהקה My Immortal - גרסת האלבום Haunted - הופעה חיה מ-Sessions @ Aol My Immortal - הופעה חיה מקלן הגרסה שיצאה בישראל כללה בתוכה 3 שירים: My Immortal (ללא כלי מיתר) My Immortal (גיטרות מוחלשות) My Immortal - גרסת האלבום הווידאו קליפ של השיר צולם כולו בשחור-לבן ברובע הגותי בברצלונה, והוא בוים על ידי דייוויד מולד. איימי לי כתבה באתר המעריצים של הלהקה EvBoard שהשיער שלה בקליפ מאוד דומה לאופן שבו הוא נראה ביום יום. בקליפ ניתן לראות את איימי לי כשהיא שוכבת על גג מכונית, יושבת על תא טלפון או נמצאת על גג בניין, וזאת על מנת להדגיש את העובדה שהיא שרה מהמתים. כשבועיים לאחר צילומי הקליפ עזב מודי את הלהקה. בריאיון למגזין Rock Sound אמרה לי שזה אירוני שבן עזב את הלהקה לאחר צילומי הקליפ, כיוון שבקליפ הם נפרדים אחד מהשני ונודדים ברחובות כמו לאחר הלוויה. השיר הגיע למקום השני במצעד הפופ האמריקאי אחרי השיר "Toxic" של הזמרת בריטני ספירס, וכן הגיע למקום הראשון במצעד "Hot AC", שם הוא שהה במשך 3 שבועות. השיר היה מועמד לפרס "הופעת הפופ הטובה ביותר שמבוצעת על ידי צמד או להקה" בטקס פרסי גראמי ה-46 בשנת 2004. בישראל הגיע השיר למקום השלישי במצעד העשור של גלגלצ, ואף זכה בתואר שיר השנה לשנת 2004 וביוון הגיע השיר למקום הראשון במצעדים. מידע על היצירה "My Immortal" באתר מיוזיק בריינז מידע על הסינגל "My Immortal" באתר מיוזיק בריינז מידע על השיר "My Immortal" באתר AllMusic מידע על היצירה "My Immortal" באתר Discogs סרטון השיר "My Immortal" באתר יוטיוב "GOLD & PLATINUM", באתר RIAA, ‏17 בפברואר 2009 הביוגרפיה של בן מודי, במסד הנתונים IMDb מופיע בהקדשות של חברי הלהקה באלבום "Fallen" "Amy Lee Hates 'My Immortal'", באתר Ultimate-Guitar,‏ 6 באפריל 2004 "עובדות על השיר My Immortal", באתר המעריצים הנורווגי של הלהקה "איימי לי מסבירה על הקליפים", באתר EvBoard,‏ 13 באוקטובר 2004 "Evanescence: The Leaving Song", מתוך Rock Sound, עמוד 28, 2003 אור ברנע, אתם קבעתם: "Californication" הוא שיר העשור, באתר ynet, 31 בדצמבר 2009 מצעד הפזמונים הבינלאומי שנת 2004 50 הסינגלים המובילים ביוון Evanescence - Billboard Singles Osbournes Top U.K. Singles Chart, באתר הבילבורד מידע על My Immortal, באתר המצעד הצרפתי מידע על My Immortal, באתר המצעד האוסטרי, ארכיון מידע על My Immortal, באתר המצעד האיטלקי, ארכיון מידע על My Immortal, באתר המצעד הגרמני מידע על My Immortal, באתר מצעד דנמרק מידע על My Immortal, באתר המצעד הנורווגי מידע על My Immortal, באתר המצעד של ניו זילנד מידע על My Immortal, באתר המצעד הפיני מידע על My Immortal, באתר המצעד הצרפתי, ארכיון מידע על My Immortal, באתר המצעד השוודי